P R O J E K T    Z L Ú Č E N I A

Všeobecnej zdravotnej poisťovne, a. s.

a

Spoločnej zdravotnej poisťovne, a. s.

Obsah

strana 

Úvod .....................................................................................................................................3   

I.  Zlúčenie .............................................................................................................................5
Charakteristika spoločností..................................................................................................5
-	Všeobecná zdravotná poisťovňa, a. s. ....................................................................5
-	Spoločná zdravotná poisťovňa, a. s. .......................................................................7 
-	Všeobecná zdravotná poisťovňa, a. s. po zlúčení .................................................9
Právne aspekty zlúčenia........................................ ............................................................10
-	Procesné riziká.......................... ................................................................................10
-	Vývojový diagram postupu zlúčenia - základné kroky ...............................................11
-	Časový harmonogram realizácie projektu zlúčenia ..................................................12
Ekonomické aspekty ..........................................................................................................14

II. Návrh preklenutia deficitu finančných zdrojov v období roku 2009  .........................18
    Vyčíslenie predpokladaných dopadov hospodárskej krízy na VšZP v roku 2009.....22
    Plán opatrení manažmentu na zmiernenie dopadu krízy na VšZP..............................23
    Návrh ďalšieho postupu..................................................................................................24

Príloha č. 1 časť A - Organizačná štruktúra VšZP, diagram
                    časť B - Organizačná štruktúra SZP, diagram
Príloha č. 2 - Rozmiestnenie pobočiek a expozitúr zdravotných poisťovní VšZP a SZP 
Príloha č. 3 - Podiel na poistnom trhu, počty poistencov k 30. júnu 2009
Príloha č. 4 - Podiel na poistnom trhu po zlúčení, počty poistencov k 30. júnu 2009
Príloha č. 5 -  Zoznam použitých skratiek

Úvod

Vzhľadom na celosvetový prejav hospodárskej krízy so zásadným dosahom na podnikateľské subjekty vo väzbe celého hospodársko-ekonomického systému, dochádza v súčasnosti k prejavom trendu zníženia výberu poistného a následne k výpadkom plánovaného výberu poistného za rok 2009.

Dôvody:
Najzásadnejšími faktormi, ktorými sa prejavuje dopad hospodárskej krízy na finančnú situáciu zdravotných poisťovní, sú najmä:

•	zmena štruktúry poistného kmeňa - zvýšenie počtu nezamestnaných poistencov
•	pokles HDP
•	pokles rastu priemernej nominálnej mzdy
•	zhoršenie platobnej disciplíny platiteľov pri odvádzaní poistného
•	zvýšenie priemernej miery dočasnej práceneschopnosti
•	zvýšenie nákladov na zdravotnú starostlivosť z titulu nárastu nezamestnanosti.

Všeobecná zdravotná poisťovňa, a. s. aj Spoločná zdravotná poisťovňa, a. s. už realizujú plán opatrení na zmiernenie dopadov hospodárskej krízy, a to v oblastiach prevádzky, výberu poistného aj nákupu zdravotnej starostlivosti. 

Kritickým faktom momentálnej situácie je výpadok príjmov zdravotných poisťovní oproti schváleným rozpočtom na rok 2009. Tento stav je nevyhnutné riešiť. Možnosťou na riešenie danej situácie je zlúčenie zdravotných poisťovní so 100% majetkovou účasťou štátu, Spoločnej zdravotnej poisťovne, a. s. a Všeobecnej zdravotnej poisťovne, a. s., pričom právnym nástupcom bude  Všeobecná zdravotná poisťovňa, a.s.. K výraznému zosilneniu efektu parciálnych racionalizačných opatrení prispeje redukcia duplicitných činností a nákladov, ako aj zmluvných vzťahov, a to predovšetkým v strednodobom a dlhodobom horizonte. Existencia jedinej štátnej zdravotnej poisťovne je  prirodzená, pričom si zachová svoj sociálny rozmer. Pluralita vo výkone verejného zdravotného poistenia vytvorením jednej poisťovne so 100 % majetkovou účasťou štátu nebude dotknutá.

Súčasne sa javí ako nutné preklenúť deficit finančných zdrojov v období roku 2009 a do ukončenia procesu konsolidácie nástupníckej poisťovne. V rámci schváleného zámeru prípravy koncepcie zlúčenia zdravotných poisťovní Všeobecná zdravotná poisťovňa, a. s. a Spoločná zdravotná poisťovňa, a. s. boli navrhnuté dve základné alternatívy:

1. Poskytnutie návratných finančných zdrojov pre Všeobecnú zdravotnú poisťovňu, a. s. formou návratnej finančnej výpomoci štátu za účelom racionalizačných činností jednej štátnej zdravotnej poisťovne a eliminácie dopadov hospodárskej krízy spojených so zlúčením vrátane urýchlených legislatívnych úprav.
2.  Zvýšenie základného imania Všeobecnej zdravotnej poisťovne, a. s. zo štátnych finančných aktív.
Po posúdení oboch alternatív sa javí ako vhodnejšia druhá alternatíva.

Východiská:
Vláda Slovenskej republiky na svojom zasadnutí dňa 15. júla 2009 uznesením č. 527 schválila materiál  „Zámer prípravy koncepcie zlúčenia zdravotných poisťovní Všeobecná zdravotná poisťovňa, a. s. a Spoločná zdravotná poisťovňa, a. s.“ a uložila ministrovi zdravotníctva  do 30. septembra 2009 v spolupráci s podpredsedom vlády a ministrom vnútra, ministrom obrany, ministrom dopravy, pôšt a telekomunikácií a ministrom financií pripraviť organizačné, legislatívne, materiálno-technické a finančné zabezpečenie zlúčenia, ako aj rámec následných procesov za účelom racionalizácie a zjednotenia spoločnosti. 

Cieľ zlúčenia:
Na základe uvedených skutočností je cieľom zlúčenia vytvorenie štátnej poisťovne, ktorá bude garanciou stability a istoty pre poistencov i poskytovateľov zdravotnej starostlivosti a nástrojom realizácie sociálnej politiky štátu. 

Očakávané pozitívne dôsledky zlúčenia:
•	zlepšenie manažmentu nákupu zdravotnej starostlivosti 
•	efektívnejšia kontrola nákladov na zdravotnú starostlivosť (cien a množstva výkonov)
•	zjednodušenie administratívy pre platiteľov poistného a poskytovateľov zdravotnej starostlivosti a unifikácia kontaktných miest
•	efektívnejší manažment vymáhania pohľadávok, čo bude mať priamy dopad na udržanie, resp. zvýšenie príjmov
•	úspory v oblasti prevádzkových nákladov - zníženie niektorých súčasných „duplicitných“ výdavkov poisťovní (z dôvodu optimalizácie siete pobočiek ukončenie časti nájomných zmlúv, postupný predaj prebytočného nehnuteľného majetku, prevádzkovanie jedného informačného systému), čím sa získajú doplnkové finančné zdroje na financovanie zdravotnej starostlivosti. Tieto úspory je možné očakávať v stredno- až dlhodobom horizonte
•	zlepšenie dostupnosti služieb -  zvýšením komfortu pre poistencov aj poskytovateľov zdravotnej starostlivosti 
•	optimalizácia mzdových nákladov.

I. Zlúčenie 

Charakteristika spoločností

Všeobecná zdravotná poisťovňa, a. s. a Spoločná zdravotná poisťovňa, a. s. pre účely zlúčenia spĺňajú legislatívnu podmienku rovnakej právnej formy, obe spoločnosti sú akciovými spoločnosťami.  

Všeobecná zdravotná poisťovňa , a. s. 

Obchodné meno a sídlo spoločnosti:
Všeobecná zdravotná poisťovňa, a. s. 
Mamateyova 17 
850 05 Bratislava
Zapísaná v Obchodnom registri Okresného súdu Bratislava I, oddiel Sa,
vložka číslo 3602/B
IČO: 35 937 874  

VšZP vznikla v súlade s § 68 a nasl. zákona č. 581/2004 Z. z. a § 154 a nasl. Obchodného zákonníka transformáciou Všeobecnej zdravotnej poisťovne ako verejnoprávnej inštitúcie na akciovú spoločnosť. Dňom vzniku akciovej spoločnosti zanikla Všeobecná zdravotná poisťovňa, ktorá vykonávala svoju činnosť od 1. 1. 1995. VšZP je jej právnym nástupcom. VšZP bola založená zakladateľskou listinou zo dňa 22.03.2005 spísanou vo forme notárskej zápisnice č. NZ 12289/2005,  NCRIs  12160/2005. Do obchodného registra bola zapísaná dňa 1. júla 2005. 
Ako platiteľ DPH je VšZP registrovaná od 1. júla 2005. IČ DPH je SK2022027040.

Predmet činnosti: vykonávanie verejného zdravotného poistenia v súlade so 
			zákonom č.  581/2004 Z. z. 
Orgány VšZP:
valné zhromaždenie                                                                                                                             dozorná rada                                                                                                                               predstavenstvo                                                                                                                              generálny riaditeľ 

Akcionár VšZP:
Jediným akcionárom VšZP je Slovenská republika. Práva akcionára vykonáva Ministerstvo zdravotníctva Slovenskej republiky.

Základné imanie:
Základné imanie je tvorené nepeňažným vkladom vo výške 65 724 120 Eur. Podiel akcionára na základnom imaní je 100%, pričom  majetková účasť štátu na základnom imaní nesmie klesnúť pod 100 %. 
Výška základného imania 65 724 120 Eur  je vo forme kmeňových akcií na meno, v zaknihovanej podobe: 
•	198 ks kmeňových akcií o menovej hodnote jednej akcie 331 940 Eur 
ISIN:  SK1110009570

Organizačná štruktúra (schéma - príloha č.1, časť A): 
•	generálne riaditeľstvo, ktoré sa člení na sekcie, odbory a samostatné referáty, 
•	krajské pobočky, ktoré sa členia na odbory, oddelenia a expozitúry, 
•	pobočky, ktoré sa členia  na oddelenia referáty a expozitúry

Kontaktné miesta:
	Krajská pobočka	Pobočka	Expozitúra	
Počet	8	27	47	

Krajské pobočky: Bratislava, Trnava, Nitra, Trenčín, Žilina, Banská Bystrica,  Košice, Prešov. 
Pobočky: Dunajská Streda, Galanta, Senica, Považská Bystrica, Prievidza, Komárno, Levice, Nové Zámky, Topoľčany, Lučenec, Rimavská Sobota, Zvolen, Žiar nad Hronom, Čadca, Dolný Kubín, Liptovský Mikuláš, Martin, Bardejov, Humenné, Poprad, Stará Ľubovňa, Svidník, Vranov nad Topľou, Michalovce, Rožňava, Spišská Nová Ves, Trebišov.
Krajské pobočky a pobočky predstavujú organizačnú zložku s regionálnou pôsobnosťou bez právnej subjektivity. Krajské pobočky a pobočky riadi riaditeľ. VšZP nemá žiadne organizačné jednotky mimo územia Slovenskej republiky.

Expozitúry: Bratislava I., Bratislava V., Malacky, Pezinok, Senec, Skalica, Hlohovec, Piešťany, Dubnica nad Váhom, Púchov, Handlová, Partizánske, Bánovce nad Bebravou, Myjava, Nové Mesto nad Váhom, Hurbanovo, Kolárovo, Šahy, Zlaté Moravce, Šaľa, Štúrovo, Šurany, Brezno, Veľký Krtíš, Revúca, Detva, Krupina, Banská Štiavnica, Nová Baňa, Žarnovica, Kysucké Nové Mesto, Námestovo, Tvrdošín, Ružomberok, Turčianske Teplice, Bytča, Medzilaborce, Snina, Kežmarok, Levoča, Sabinov, Stropkov, Moldava nad Bodvou, Sobrance, Veľké Kapušany, Gelnica, Kráľovský Chlmec.

Základné štatistické ukazovatele VšZP:

Stav k 31. 12. 2008
Počet zamestnancov:                                                  			1 905 
Počet poistencov: 	                                                      	2 926 336  
•	z toho ekonomicky aktívnych:                                                	1 239 630
•	z toho ekonomicky neaktívnych:			                  	1 686 706
Počet zmluvných poskytovateľov:                                               		11 075  

Stav k 30. 06. 2009 
Počet zamestnancov:                                       				1 884
Počet poistencov:                         		                               			2 900 763 
•	z toho ekonomicky aktívnych:                                              	1 164 905
•	z toho ekonomicky neaktívnych:			                  	1  735 858
Počet zmluvných poskytovateľov:                                                		11 191            

Certifikáty: 
•	Certifikát manažérstva kvality (Systém manažérstva kvality ISO 9001-2000) 

Spoločná zdravotná poisťovňa, a. s. 

Obchodné meno a sídlo spoločnosti:
Spoločná zdravotná poisťovňa, a. s.
Ondavská 3 
820 05 Bratislava 
Zapísaná v Obchodnom registri Okresného súdu Bratislava I, oddiel Sa,
vložka číslo 3591/B
IČO: 35 936 835

SZP vznikla v súlade s § 68 a nasl. zákona č. 581/2004 Z. z. a § 154 a nasl. Obchodného zákonníka transformáciou Spoločnej zdravotnej poisťovne ako verejnoprávnej inštitúcie na akciovú spoločnosť. Dňom vzniku akciovej spoločnosti zanikla Spoločná zdravotná poisťovňa, ktorá vykonávala svoju činnosť od 1. júla 1998 (vznikla splynutím Poisťovne Ministerstva vnútra Slovenskej republiky, Vojenskej zdravotnej poisťovne a Železničiarskej zdravotnej poisťovne). SZP je jej právnym nástupcom. Bola založená zakladateľskou listinou zo dňa 10. mája 2005 spísanou vo forme notárskej zápisnice č. NZ 2161/05, NCRIs 2120/05. Do Obchodného registra bola zapísaná dňa 1. júna 2005. 
Ako platiteľ DPH je SZP registrovaná od 1. júla 2005. IČ DPH je SK2022009528.

Predmet činnosti SZP: vykonávanie verejného zdravotného poistenia v súlade so 
			       zákonom č. 581/2004 Z. z. 
Orgány SZP:
valné zhromaždenie                                                                                                                             dozorná rada                                                                                                                               predstavenstvo                                                                                                                              generálny riaditeľ 

Akcionár 
Jediným akcionárom SZP je Slovenská republika. Práva akcionára vykonávajú: Ministerstvo obrany Slovenskej republiky, Ministerstvo vnútra Slovenskej republiky a Ministerstvo dopravy, pôšt a telekomunikácií Slovenskej republiky. 

Základné imanie
Podiel akcionára na základnom imaní je 100 %, pričom majetková účasť štátu na základnom imaní nesmie klesnúť pod 100 %. 
Základné imanie SZP je tvorené nepeňažným vkladom vo výške 15 418 542,12 Eur a peňažným vkladom vo výške 14 937 263,49 Eur, podiely správy jednotlivých ministerstiev na základnom imaní sú nasledovné:
a) Ministerstvo obrany Slovenskej republiky – 33 % podiel na základnom imaní
b) Ministerstvo vnútra Slovenskej republiky – 33 % podiel na základnom imaní
c) Ministerstvo dopravy, pôšt a telekomunikácií Slovenskej republiky – 34 % podiel na základnom imaní.
Výška základného imania 30 355 846 Eur, je vo forme kmeňových akcií na meno, vydaných v zaknihovanej podobe, rozdelené na:  
•	18 ks kmeňových akcií o menovitej hodnote jednej akcie 332 Eur
•	1 ks kmeňových akcií o menovitej hodnote jednej akcie 326 Eur
•	2 ks kmeňových akcií o menovitej hodnote jednej akcie 160 Eur
•	16 ks kmeňových akcií o menovitej hodnote jednej akcie 1 659 696 Eur
•	32 ks kmeňových akcií o menovitej hodnote jednej akcie 33 194 Eur
•	23 ks kmeňových akcií o menovitej hodnote jednej akcie 3 320 Eur
•	8 ks kmeňových akcií o menovitej hodnote jednej akcie 331 940 Eur.
Organizačná štruktúra (schéma - príloha č.1, časť B):
•	generálne riaditeľstvo, ktoré sa člení na sekcie, odbory a pobočky, 
•	pobočky sa členia na expozitúry.

Kontaktné miesta:
	Pobočka	Expozitúra	
Počet	9	13	

Pobočky: Bratislava, Trnava, Trenčín, Nitra, Žilina, Ružomberok, Banská Bystrica, Prešov a Košice. 
Pobočka predstavuje organizačnú zložku s regionálnou pôsobnosťou bez právnej subjektivity. Pobočku riadi riaditeľ. SZP nemá žiadne organizačné jednotky mimo územia Slovenskej republiky. 

Expozitúry: Zvolen, Bratislava, Poprad, Lučenec, Trebišov, Michalovce, Martin, Prievidza, Nové Zámky, Malacky, Humenné, Trstená, Tornaľa. 

Základné štatistické ukazovatele SZP:

Stav k 31. 12.  2008

Počet zamestnancov :							       503 
Počet poistencov:								716 100 
•	z toho ekonomicky aktívnych: 					374 275 
•	z toho ekonomicky neaktívnych: 					341 825 
Počet poskytovateľov:		 					  11 245 

Stav k 30. 06. 2009

Počet zamestnancov:							                  520
Počet poistencov		                                                                     642 506
•	z toho ekonomicky aktívnych:		        	                       348 592	
•	z toho ekonomicky neaktívnych:				            293 914
Počet poskytovateľov:  							  11 260

Certifikáty: 
•	Certifikát bezpečnosti informácií (Systém manažérstva bezpečnosti informácií ISMS) 
•	Certifikát manažérstva kvality (Systém manažérstva kvality ISO 9001-2000) 

VšZP po zlúčení  od 1. 1. 2010:
Orgány VšZP:
valné zhromaždenie                                                                                                                             dozorná rada                                                                                                                               predstavenstvo                                                                                                                              generálny riaditeľ 
Akcionár VšZP:
Jediným akcionárom VšZP je Slovenská republika. Práva akcionára vykonáva Ministerstvo zdravotníctva Slovenskej republiky.

Základné imanie:
Základné imanie je tvorené nepeňažným vkladom vo výške 96 079 966 Eur. Podiel akcionára na základnom imaní je 100 %, pričom  majetková účasť štátu na základnom imaní nesmie klesnúť pod 100 %. 
Výška základného imania 96 079 966 Eur je vo forme kmeňových akcií na meno, v zaknihovanej podobe: 
•	206 ks kmeňových akcií o menovitej hodnote jednej akcie 331 940 Eur 
•	18   ks kmeňových akcií o menovitej hodnote jednej akcie 332 Eur
•	1     ks kmeňových akcií o menovitej hodnote jednej akcie 326 Eur
•	2     ks kmeňových akcií o menovitej hodnote jednej akcie 160 Eur
•	16   ks kmeňových akcií o menovitej hodnote jednej akcie 1 659 696 Eur
•	32   ks kmeňových akcií o menovitej hodnote jednej akcie 33 194 Eur
•	23   ks kmeňových akcií o menovitej hodnote jednej akcie 3 320 Eur

	Základné imanie	
SZP	30 355 846 Eur	
VšZP	65 724 120 Eur	
VšZP po zlúčení	96 079 966 Eur	

Organizačná štruktúra ( schéma - príloha č.1, časť A): 
•	štruktúra zlúčenej poisťovne identická so súčasnou štruktúrou VšZP
•	generálne riaditeľstvo, ktoré sa člení na sekcie, odbory a samostatné referáty, 
•	krajské pobočky, ktoré sa členia na odbory, oddelenia a expozitúry, 
•	pobočky, ktoré sa členia  na oddelenia referáty a expozitúry.

Kontaktné miesta:
	Krajská pobočka	Pobočka	Expozitúra	
SZP		9	13	
VšZP	8	27	47	
VšZP po zlúčení	8	36	60	

Príloha č. 2 - Rozmiestnenie pobočiek a expozitúr zdravotných poisťovní VšZP a SZP 

Základné štatistické ukazovatele VšZP:
Stav k 1. 1. 2010
Počet zamestnancov:                                                  			      2 404 
Počet poistencov: 	                                                           3 543 269
Počet zmluvných poskytovateľov:                                                                   11 300     	    

Príloha č.  3 - Podiel na poistnom trhu, počty poistencov k 30. júnu 2009
Príloha č.  4 - Podiel na poistnom trhu po zlúčení, počty poistencov k 30. júnu 2009

Právne aspekty postupu zlúčenia
Všeobecnej zdravotnej poisťovne, a. s.  a Spoločnej zdravotnej poisťovne, a. s.

K zrealizovaniu zlúčenia postačuje platná legislatíva Obchodného zákonníka, zákona          č. 581/2004 Z. z. a súvisiacich predpisov, ktoré upravujú právne aj ekonomické aspekty. Z časového hľadiska štandardnou cestou je však realizácia zlúčenia k termínu k 1. januáru 2010 hraničná, pri akejkoľvek odchýlke v termíne plnenia jednotlivých krokov potrebných k zlúčeniu, by bol termín zlúčenia vážne ohrozený.
Zlúčenie, ako jeden zo spôsobov zrušenia spoločností bez likvidácie, upravuje obchodný zákonník (ustanovenia §§ 68, 69, 69a, 218, 218a – k). Zlúčenie akciových spoločností               (§ 69 ods. 3 Obch. Z) – konkrétne VšZP a SZP, je postup, pri ktorom na základe zrušenia bez likvidácie príde k strate právnej a ekonomickej samostatnosti SZP (k jej zániku) a zároveň k ekonomickému posilneniu nástupníckej VšZP, na ktorú prejde imanie zanikajúcej SZP.
Pozitívnym dôsledkom zlúčenia je to, že je s ním spojená generálna sukcesia. Na VšZP ako na  nástupnícku spoločnosť  prechádzajú všetky práva a povinnosti, ako aj všetok majetok zanikajúcej SZP, pričom nie je potrebné, aby sa o každej jeho zložke či o jeho častiach musela uzavierať zmluva. 
Pri zlučovaní VšZP a SZP bude použitý zjednodušený postup zlúčenia pri ovládaných osobách podľa § 218k Obchodného zákonníka, keďže majetková účasť štátu v nich je             100 %. Postup je však zosúladený so stanovami spoločností a kompetenciami z nich vyplývajúcimi. 

Procesné riziká 

Z pohľadu zvládnutia procesu prípravy zlúčenia je rizikom plynutie času z pohľadu rozhodovacieho procesu dotknutých orgánov (Úrad pre dohľad nad zdravotnou starostlivosťou, Protimonopolný úrad Slovenskej republiky).

Na základe súčasnej úrovne poznania informačných systémov zlučovaných poisťovní a dynamiky externého a interného prostredia, v ktorom VšZP pôsobí sa môžu vyskytnúť riziká, ktoré môžu negatívne vplývať na realizáciu procesu zlúčenia. Predovšetkým je predpokladaná  náročnosť analytických činností a veľké nároky na ľudské zdroje. 

Z hľadiska následnej konsolidácie spoločností do jednotného celku je dôležité organizačno   -procesné zjednotenie. Už v súčasnosti však existuje podobnosť organizačného usporiadania týchto spoločností, preto organizačno-procesné zjednotenie nepredstavuje výrazné riziko.

Vývojový diagram postupu zlúčenia - základné kroky         

Návrh predstavenstiev na rozhodnutie MVZ
o zlúčení a vrátení povolenia

zvolanie MVZ
rozhodnutie o zlúčení
zmluva o zlúčení
zápis do obchodného registra

návrh zmluvy o zlúčení uložiť do zbierky listín 
informačná povinnosť
oznámenie koncentrácie PMÚ  (R)

výmena akcií

správa predstavenstva
(zjednodušená)

žiadosť o predchádzajúci súhlas na zlúčenie (R)
žiadosť o predchádzajúci súhlas na vrátenie povolenia(R)

 návrh na zmenu stavov 
účtovné závierky

zmluva o prevode poistného kmeňa postup prevodu poistného kmeňa

žiadosť o prevod poistného kmeňa (R)

návrh zmluvy o zlúčení
(stanovisko jediného akcionára o jej nepreskúmavaní )

Časový harmonogram realizácie projektu zlúčenia:

Aktivita	Termín	Poznámka	
Rokovanie predstavenstva o návrhu na rozhodnutie MVZ o zlúčení spoločnosti	September 2009	SZP aj o vrátení povolenia	
Zabezpečenie realizácie bezodplatného prevodu správy akcií Spoločnej zdravotnej poisťovne, a. s. na  SR zastúpenú MZ SR	Október
2009	Po kladnom stanovisku PMÚ SR	
Vypracovanie  návrhu na zmenu stanov  	Október 
2009		
Účtovné závierky, výročné správy, priebežná účtovná závierka	Priebežná k 30.8.2009		
Vypracovanie návrhu zmluvy o zlúčení  spoločností 	Október
 2009		
Písomné vyhlásenie jediného akcionára o nepreskúmavaní návrhu zmluvy o zlúčení 	Október 2009	Po schválení prevodu správy majetku štátu vládou SR na jediného akcionára v SZP 	
Vypracovanie postupu prevodu poistného kmeňa	Október
 2009		
Vypracovanie zmluvy o bezodplatnom prevode poistného kmeňa	Október
 2009		
Vyžiadanie rozhodnutia ÚDZS na prevod poistného kmeňa	Október
 2009		
Vyžiadanie predchádzajúceho súhlasu na zlúčenie spoločnosti od ÚDZS a vrátenie povolenia - vydanie rozhodnutí 	Október
 2009		
Písomná správa predstavenstva	Október
 2009		
Uloženie návrhu zmluvy o zlúčení do zbierky listín v Obchodnom registri	Október
 2009		
Oznámenie o uložení návrhu zmluvy o zlúčení spoločností v zbierke listín 	Október
 2009		
Plnenie informačnej povinnosti	Priebežne		
Oznámenie Protimonopolnému úradu Slovenskej republiky 	Október
 2009		
Zvolanie valného zhromaždenia	November
 2009		
Podklady k nahliadnutiu pre akcionárov 	November
 2009		
Valné zhromaždenie 	December
 2009	Schválenie zlúčenia a súvisiace rozhodnutia MVZ	
Uzavretie zmluvy o zlúčení vo forme notárskej zápisnice o právnom úkone	December
 2009		
Podanie návrhu na zápis zlúčenia spoločností do obchodného registra	k 1. 1. 2010		
Zmluva o prevode ( presune) akcií v SCP	k 1. 1. 2010		
Podanie návrhu na výmaz zanikajúcej spoločnosti do obchodného registra
	k 1. 1. 2010		
Výmena akcií nástupníckej spoločnosti za akcie zaniknutej spoločnosti  - 
zabezpečenie realizácie bezodplatného presunu akcií z účtu emitenta Spoločnej zdravotnej poisťovne, a.s. na účet emitenta Všeobecnej zdravotnej poisťovne, a.s. v súlade s §18a a nasl. zákona č. 566/2001 Z. z. o cenných papieroch a investičných službách v znení neskorších predpisov
	do 31.1. 2010		
Konsolidácia a zjednocovanie procesov	do 31.12. 2011		

Ekonomické aspekty zlúčenia Všeobecnej zdravotnej poisťovne, a. s.  a Spoločnej zdravotnej poisťovne, a. s.

 	VšZP i SZP sú akciovými spoločnosťami, zriadenými na vykonávanie verejného zdravotného poistenia a obe vznikli v súlade so zákonom č. 581/2004 Z. z. nepeňažným a peňažným vkladom dovtedajšej verejnoprávnej inštitúcie. Akcionárom oboch spoločností je štát v zastúpení určených ministerstiev, pričom  podiel akcionára, t. j. Slovenskej republiky na základnom imaní oboch spoločností je 100 %, a v zmysle § 79 zákona č. 581/2004 Z. z.  nesmie majetková účasť štátu  klesnúť pod 100 %. Všetky nasledujúce predikcie vychádzajú zo súčasného stavu rozdelenia poistného trhu.

•	Rozpočet VšZP a SZP
            VšZP a SZP hospodária s finančnými prostriedkami z verejného zdravotného poistenia a v zmysle § 11 ods. 10 zákona č. 581/2004 Z. z. predkladajú v zákonom stanovenom termíne (do 30. novembra) návrh svojho rozpočtu vláde Slovenskej republiky na prerokovanie. 
Pri zostavovaní návrhu rozpočtu vychádzajú SZP a VšZP zo zákona č. 580/2004             Z. z. a zákona č. 581/2004 Z. z. 
Návrh rozpočtu je zostavovaný pri rešpektovaní príslušných ustanovení zákona č. 523/2004 Z. z. o rozpočtových pravidlách verejnej správy a zmene a doplnení niektorých zákonov v znení neskorších predpisov, a v rozsahu a štruktúre platnej rozpočtovej klasifikácie v súlade s opatrením MF SR z 28. marca 2006 a opatrením MF SR z 23. apríla 2008 č. MF/009212/2008-421(Finančný spravodajca MF SR č. 3/2006 a 5/2008), ktorým sa mení a dopĺňa opatrenie MF SR z 8. decembra 2004 č.MF/010175/2004-42 (Finančný spravodajca č. 14/2004), ktorým sa ustanovuje druhová, organizačná a ekonomická klasifikácia rozpočtovej klasifikácie, a to na najnižšej úrovni funkčnej klasifikácie.
Návrhy rozpočtov VšZP a SZP spracovávajú v súlade s Návrhom východísk rozpočtu verejnej správy na daný rok, a podľa Príručky na zostavenie návrhu rozpočtu verejnej správy v platnom znení, zverejňovanej  vo Finančnom spravodajcovi MF SR.

•	Predpokladaná štruktúra poistencov
            Jedným z hlavných východísk pre tvorbu rozpočtu VšZP a SZP  je počet poistencov a štruktúra poistného kmeňa, keďže rozhodujúcimi príjmami VšZP a SZP sú príjmy z preddavkov na poistné splatné v príslušnom kalendárnom roku, príjmy z nedoplatkov z ročného zúčtovania poistného splatného v príslušnom rozpočtovom roku (znížené o predpokladané preplatky z ročného zúčtovania poistného splatného v príslušnom rozpočtovom roku), a príjmy z vymáhania pohľadávok na poistnom podľa zákona                 č. 273/1994  Z. z.. 

Rozpočtovaná štruktúra poistencov na rok 2009  je nasledovná (z rozpočtov VšZP a SZP na rok 2009, schválených vládou SR na rokovaní dňa 17. decembra 2008)
 (osoby)
Ukazovateľ	Rozpočet SZP na rok 2009	Rozpočet VšZP na rok 2009	Celkom VšZP a SZP spolu:	
Ekonomicky aktívni poistenci:
v tom:
•	zamestnanci
•	SZČO
•	ostatní	338 229

288 028
33 846
16 355	1 226 000

905 000
255 000
66 000	1 564 229

1 193 028
288 846
82 355	
Poistenci štátu	310 733	1 664 000	1 974 733	
Poistenci celkom:	648 962	2 890 000	3 538 962	

Predpokladaná štruktúra poistencov zlúčenej poisťovne v roku 2010:
 (osoby)
Ukazovateľ	Rozpočet SZP na rok 2010	Rozpočet VšZP na rok 2010	Celkom VšZP a SZP spolu:	
Ekonomicky aktívni poistenci:
v tom:
•	zamestnanci
•	SZČO
•	ostatní	335 820

285 978
33 604
16 238	1 226 000

905 000
255 000
66 000	1 561 820

1 190 978
288 604
82 238	
Poistenci štátu	307 445	1 664 000	1 971 445	
Poistenci celkom:	643 265	2 890 000	3 533 265	

Rozpočtované príjmy SZP a VšZP v roku 2010: (z rozpočtov VšZP a SZP na rok 2009, schválených vládou SR na rokovaní dňa 17. decembra 2008)
v tis. €
Ukazovateľ	Rozpočet SZP na rok 2010	Rozpočet VšZP na rok 2010	VšZP a SZP spolu:	
Daňové príjmy, v tom:
Poistné:
•	Zamestnanci
•	SZČO
•	Zamestnávatelia
•	Štát
•	Iní platitelia
•	Prídel z prerozdeľovania
•	Dlžné poistné
Sankcie súvisiace so zdravotným poistením a sociálnym poistením	443 874
443 542
130 768
21 347
320 157
132 683
2 628
-164 041
0

332	2 157 181
2 152 866
299 569
139 719
748 976
656 178
23 002
263 846
21 576

4 315	2 601 055
2 596 408
430 337
161 066
1 069 133
788 861
25 630
99 805
21 576

4 647	
Nedaňové príjmy	996	10 157	11 153	
Granty a transfery	0	199	199	
Zostatok prostriedkov z predchádzajúcich rokov	
27 236	
13 278	
40 514	
Úhrn príjmov	472 106	2 180 815	2 652 921	

Rozpočtované výdavky VšZP a SZP v roku 2010: (z rozpočtov VšZP a SZP na rok 2009, schválených vládou SR na rokovaní dňa 17. decembra 2008)
v tis. €
Ukazovateľ	Rozpočet SZP na rok 2010	Rozpočet VšZP na rok 2010	VšZP a SZP spolu:	
Bežné výdavky celkom, v tom:

•	Zdravotná starostlivosť (vrátane bezdomovcov a penalizačných faktúr), z toho:
•	zdravotnícke výrobky, prístroje a zariadenia

•	všeobecná lekárska ZS

•	špecializovaná ZS

•	stomatologické služby

•	iné zdravotnícke služby (ADOS, DZS, SVLZ...)

•	ústavná ZS

•	zdravotníctvo inde neklasifikované – tovary a služby

•	zdravotníctvo inde neklasifikované – bežné transfery
•	Správa a prevádzka zdravotných poisťovní, z toho:
•	Mzdy, platy, služ. príjmy a ostatné os. vyrovnania
•	Poistné a príspevok do poisťovní
•	Tovary a služby 
•	Bežné transfery	453 914

433 179

140 181

36 351

46 859

18 135

68 974

119  737

37

2 905

20 735

7 926

                 3 143
                   9 666
                         0

	2 163 752

2 100 713

762 570

167 334

253 055

65 889

271 160

541 720

22 635

16 350

63 039

              25 871                

                9 779
              27 007
                   382	2 617 666

2 533 892

902 751

203 685

299 914

84 024

340 134

661 457

22 672

 19 255

83 774

           33 767

          12 922
            36 673
                 382	
Kapitálové výdavky	1 594	3 786	5 380
	
Úhrn výdavkov	455 508	2 167 538	2 623 046	

Od procesu zlúčenia sa očakáva úspora v oblasti bežných výdavkov na prevádzkovú činnosť, po ukončení procesu zlúčenia a konsolidácie, ročnú úsporu na úrovni 17 % celkových prevádzkových nákladov. 

Projekcia úspor v rokoch 2010 a 2011 je definovaná v nasledujúcich tabuľkách: 

				v tis. €	
 	Rozpočet SZP na rok 2010*	Rozpočet VšZP na rok 2010*	Úspora v 2010	VšZP a SZP spolu	
Správa a prevádzka zdravotných poisťovní, z toho:	20 735	63 039	-7 810	75 964	
Mzdy, platy, služobné príjmy a ostatné osobné vyrovnania	7 926	25 871	-3 170	30 627	
Poistné a príspevok do poisťovní	3 143	9 779	-1 257	11 665	
Tovary a služby	9 666	27 007	-3 383	33 290	
Bežné transfery	0	382	0	382	
					
				v tis. €	
 	Rozpočet SZP na rok 2011*	Rozpočet VšZP na rok 2011*	Úspora v 2011	VšZP a SZP spolu	
Správa a prevádzka zdravotných poisťovní, z toho:	22 628	68 116	-15 850	74 894	
Mzdy, platy, služobné príjmy a ostatné osobné vyrovnania	7 996	28 426	-5 197	31 225	
Poistné a príspevok do poisťovní	3 215	10 745	-2 090	11 870	
Tovary a služby	11 417	28 480	-8 563	31 334	
Bežné transfery	0	465	0	465	
* údaje vychádzajú z rozpočtov VšZP a SZP na roky 2010 a 2011 uvedencých pri predkladaní rozpočtu na rok 2009. 

V roku 2010 sa predpokladajú úspory v oblasti prevádzkových výdavkov na úrovni 7,81 mil. Eur, čo predstavuje 9,3% z celkového objemu výdavkov VšZP a SZP, pričom najvyšší podiel na úsporách sa predpokladá v oblasti miezd a odvodov. 
V roku 2011 sa predpokladajú úspory na úrovni 15,85 mil. Eur, pričom prevažnú časť tu budú tvoriť úspory v oblasti nákupov tovarov a služieb.

Vedenie účtovníctva a výkazníctvo od 1. 1. 2010

VšZP a SZP  vedú účtovníctvo v súlade so zákonom č. 431/2002 Z. z. a Opatrením MF SR                     z 30. novembra 2005 č. MF/22930/2005-74 v znení neskorších predpisov, ktorým sa ustanovujú podrobnosti o postupoch účtovania a rámcovej účtovej osnove pre zdravotné poisťovne, v znení jeho neskorších zmien a doplnení a v súlade so zákonom a zákonom       č. 580/2004 Z. z.
V zmysle tejto legislatívy bude od 1. 1. 2010 vedené pod jedným účtovým rozvrhom v rámci účtovníctva VšZP aj účtovníctvo zlučovanej SZP - do návrhu zmluvy o zlúčení sa navrhuje dohoda o prechode imania SZP (aktív a pasív) na VšZP k 1. 1. 2010.
Plná integrácia spracovávania účtovných dát zlučovanej SZP v súčasnom systéme vedenia   účtovníctva VšZP sa predpokladá najneskôr k 1. 1. 2011.

Od 1. 1. 2010 bude vedená jedna hlavná kniha zlúčenej VšZP, údaje požadované vo výkazníctve za obdobie od januára 2010 z výstupov hlavnej knihy (výnosy, náklady, pohľadávky, záväzky)sa budú dať spracovávať jednotne, spracovanie údajov za oblasť príjmov a výdavkov budú závisieť od možného stupňa integrácie informačných systémov a migrácie údajov. 
Ak nebude k dispozícii plne jednotná databáza (týka sa celého rozsahu predkladaných údajov) údaje bude spracovávať z existujúcich systémov každá zdravotná poisťovňa samostatne, a ich súčtom sa spracujú údaje za zlúčenú VšZP, ktoré sa predložia externým subjektom v zmysle ich požiadaviek.
Výkazníctvo za rok 2009 (posledný štvrťrok roku 2009, resp. za celý rok 2009) bude spracované a predložené za každú zdravotnú poisťovňu samostatne. 

Financovanie
VšZP sa stane majiteľom účtov súčasnej SZP, vedených v Štátnej pokladnici od 1. januára 2010. Od tohto termínu bude vykonávaný v plnom rozsahu aj centrálny finančný manažment zlúčenej poisťovne. 

II. Návrh preklenutia  deficitu finančných zdrojov v období roku 2009  
Makroekonomický pohľad

Ekonomickú situáciu v celom sektore zdravotníctva v roku 2009 podstatným spôsobom ovplyvňuje svetová hospodárska a finančná kríza. Tento fakt spôsobuje pokles objemu zdrojov v zdravotnom systéme. Je reálny predpoklad pokračovania  tohto trendu aj v nasledujúcich rokoch, čo so sebou prináša postupné prehodnocovanie rozpočtov aj v zdravotných poisťovniach.  

Makroekonomické prognózy SR boli niekoľkokrát prehodnotené a zásadným spôsobom ich ovplyvňuje neistota ohľadom budúceho vývoja. Je treba zároveň podotknúť, že makroekonomické prognózy sa líšia podľa pohľadu jednotlivých inštitúcií.  

Odhady poklesu HDP v SR sa aktuálne pohybujú v rozpätí od -3,3 % (Infostat) až do  -6,2 % (odhad MF SR).  
Miera nezamestnanosti v roku 2009 je v júnovej prognóze MF SR odhadovaná na úrovni 12,5%, pričom by mala v roku 2010 ďalej rásť až na úroveň 13,4%. V nasledujúcich rokoch by potom mala klesnúť na úroveň 13,2 % a ďalej na 12 %.
Úroveň inflácie prognózuje MF SR na 2,2 % v roku 2009 s rastom až na úroveň 4 % do roku 2012. NBS je v tomto smere optimistickejšia, mieru inflácie očakáva v roku 2009 na úrovni 1,3 %.
Priemerná miera dočasnej práceneschopnosti dosiahla v marci 2009 hodnotu 4,55 %, čo je najvyššia úroveň od februára 2004. Ku koncu júna sa tento ukazovateľ zlepšil na úroveň 3,74 %, stále je to však najvyššie júnové číslo za ostatných 5 rokov. 

Vzhľadom na štruktúru poistného kmeňa SZP nezaznamenala zvýšený prechod poistencov zo skupiny ekonomicky aktívnych do kategórie poistencov štátu. Z uvedeného dôvodu je dopad krízy markantnejší vo VšZP tak, ako je uvedené v nasledujúcom texte.

Najzásadnejšími faktormi, cez ktoré sa prejavuje dopad hospodárskej krízy na finančnú situáciu VšZP, sú najmä:

o	zmena štruktúry poistného kmeňa - zvýšenie počtu nezamestnaných poistencov
o	pokles HDP
o	pokles rastu priemernej nominálnej mzdy
o	zhoršenie platobnej disciplíny platiteľov pri odvádzaní poistného
o	zvýšenie priemernej miery dočasnej práceneschopnosti

Financovanie zdravotnej starostlivosti

Vláda Slovenskej republiky na svojom zasadnutí dňa 17. decembra 2008 uznesením č. 945 schválila rozpočet Všeobecnej zdravotnej poisťovne, a. s. na rok 2009. 
Vládou schválený rozpočet má nasledujúce parametre:

Stav na bankovom účte na začiatku obdobia 		13 278 tis. Eur

Celkové príjmy		2 060 052 tis. Eur

Celkové výdavky		2 060 052 tis. Eur

Počet poistencov		2 890 000 osôb

VšZP pri zostavovaní rozpočtu na rok 2009 vychádzala z platby štátu 4,90 % (988 Sk na poistenca a mesiac) z vymeriavacieho základu 20 146 Sk; z minimálnej mzdy vo výške 8 900 Sk; 95 % mesačného prerozdeľovania preddavkov na poistné; z 0,45 % príspevku na činnosť Úradu pre dohľad nad zdravotnou starostlivosťou; z 0,35 % príspevku na činnosť operačných stredísk tiesňového volania záchrannej zdravotnej služby a z priemerného počtu poistencov 2 890 000 osôb. 

Predstavenstvo VšZP reagovalo na vplyv krízy na ekonomickú situáciu poisťovne a pristúpilo k prehodnoteniu odhadu vývoja finančnej situácie v roku 2009. 
Dopad krízy sa prejaví najmä v náraste nezamestnanosti, v znižovaní objemu preddavkov na poistné od ekonomicky aktívnych poistencov z dôvodu obmedzovania ich činnosti, v poklese príjmov z prerozdeľovania, v raste nákladov na zdravotnú starostlivosť v dôsledku vyššej nezamestnanosti a pod.
Revidovaný výhľad bol zapracovaný v obchodno-finančnom pláne spoločnosti (OFP) pre rok 2009, ktorý bol schválený Valným zhromaždením VšZP dňa 23. 4. 2009.

Návrh OFP na rok 2009 bol vypracovaný v súlade s návrhom rozpočtu verejnej správy na roky 2009 až 2011 a v súlade s makroekonomickými prognózami vydanými Inštitútom finančnej politiky, zverejnenými vo februári 2009. Pri jeho zostavení VšZP vychádzala z platby štátu 4,90 % z vymeriavacieho základu, z minimálnej mzdy vo výške 295,50 € (8 900 Sk),  z 95 % mesačného prerozdeľovania preddavkov na poistné, z 0,45 % príspevku na činnosť Úradu pre dohľad nad zdravotnou starostlivosťou a z 0,35 % príspevku na činnosť operačných stredísk tiesňového volania záchrannej zdravotnej služby.

Z hľadiska štruktúry poistencov podľa platiteľa predpokladala v OFP VšZP v roku 2009 oproti skutočnosti v roku 2008 nárast v kategórii poistencov štátu o 7 294 poistencov a v kategórii ekonomicky aktívnych poistencov pokles o 43 630 poistencov. OFP ďalej predpokladal, že z celkového počtu poistencov VšZP v roku 2009 podiel ekonomicky aktívnych poistencov dosiahne 41,38 % a podiel poistencov štátu 58,62 %. 

Základné parametre OFP pre rok 2009:

Stav na bank. účt. na zač. obd.	22 311 tis. Eur

Celkové príjmy	1 996 292  tis. Eur

Celkové výdavky	2 005 325 tis. Eur

Vývoj finančnej situácie VšZP v roku 2009 

Celkové príjmy VšZP vrátane zdrojov zo začiatku roka dosiahli k 31. júlu 2009 úroveň 1 170 803 972 Eur, celkové výdavky boli na úrovni 1 170 535 102 Eur. 

Platobná schopnosť VšZP je počas celého obdobia zabezpečená. 

Výpadok príjmu od ekonomicky aktívnych poistencov je v porovnaní s OFP takmer na úrovni 16 mil. Eur k 31. júlu 2009. 

Index rastu najväčších výdavkov sa v roku 2009 v porovnaní s rokom 2008 darí udržiavať na relatívne prijateľnej úrovni, pričom determinantom nie je len pokles príjmov, ale aj úroveň dopytu po štátom garantovanej poskytovanej zdravotnej starostlivosti. 
Výdavky na prevádzkové činnosti sa darí udržiavať pod úrovňou plánu.  
Možno konštatovať že finančná situácia VšZP je k 31. júlu 2009 v zásade stabilná. Je však potrebné zdôrazniť, že stav v oblasti finančných zdrojov je pomerne napätý. Darí sa zatiaľ udržiavať vyváženosť medzi rastúcim dopytom po financovaní zdravotnej starostlivosti a limitovanými zdrojmi poisťovne. 

Pretrvávajúca hospodárska kríza však prináša popri vyšších výdavkoch na  financovanie zdravotnej starostlivosti aj pokles objemu zdrojov VšZP. V príjmovej kategórii platieb od ekonomicky aktívnych poistencov dosahuje aktuálny výpadok príjmov hodnotu takmer 16 mil. Eur. Výpadok však bude naďalej rásť v 3. a 4. kvartáli tohto roku, čo spolu s odhadom výpadku ostatných príjmov spôsobí výrazné zhoršenie finančnej situácie VšZP. 

Lieky

Celkové náklady na lieky v prvom polroku 2009 stúpli v porovnaní s prvým polrokom 2008 o 2,73 %, vplyv referencovania cien redukoval nárast o 2,67 %, čo znamená, že bez vplyvu referencovania by celkové náklady na lieky stúpli o 5,4 %. 

Spotreba liekov VšZP však nie je v korelácii s pohybom trhu, keďže poistný kmeň VšZP je finančne náročnejší. Analýza chronických pacientov ukázala, že spotreba liekov týchto pacientov je vyššia, ako je podiel VšZP na celom poistnom trhu, pričom štruktúra nákladovosti chronických pacientov nekoreluje s vekovo-pohlavnou nákladovosťou poistného kmeňa, príčinou sú najmä vysoké náklady na novovyvinuté lieky pre chronických pacientov. 

Počet chronických pacientov v nasledovných chorobách dosahuje 76 % na celkovom počte chronických pacientov na Slovensku:

Ochorenia periférnych a koronárnych ciev, epilepsia, hypertenzia, HIV/AIDS, hyperlipidémia, reumatologické indikácie, malignity, transplantácie, parkinsonizmus, ochorenia obličiek, kardiovaskulárne ochorenia, Diabetes mellitus, glaukóm, žalúdočný a duodenálny vred, cystická fibróza, pľúcne ochorenia, astma, ochorenia štítnej žľazy, dna, crohnova choroba a ulceratívna kolitída, bolesť a zápal, depresia, psychotické ochorenia, úzkosť a tenzia, osteoporóza, hepatitída C, skleróza multiplex, chronická hepetatitída B.

Graf 1 Priemerné náklady na chronického a bežného poistenca VšZP v rámci jednotlivých vekových štruktúr

Zdroj: Odbor dátových analýz, VšZP
Z týchto dôvodov napriek priaznivej situácie pri referencovaní cien, bude dopad v podobe nižších nákladov na lieky u VšZP menej výrazný ako u ostatných poisťovní. 

Kategorizácia liekov

Na základe kategorizácie liekov platnej od apríla 2009 a ktorá významným spôsobom znížila ceny vybraných drahých liekov, VšZP v druhom a treťom kvartáli 2009 ušetrila/ušetrí približne 24,4 mil. Eur. Dopad referencovania cien platných od októbra 2009 na štvrtý kvartál je odhadovaný na 15,7 mil. Eur. Očakávaná úspora v roku 2010 je na úrovni 63 mil. Eur. 

Tabuľka 1 Očakávané úspory po referencovaní cien, roky 2009 a 2010

Obdobie	Úspora v EUR	
2. kvartál 2009	11 256 591	
3. kvartál 2009	13 140 525	
4. kvartál 2009	15 720 653	
Rok 2009	40 117 769	
		
Rok  2010	62 882 615	
Zdroj: Odbor dátových analýz, VšZP

Vyčíslenie predpokladaných dopadov hospodárskej krízy na VšZP v roku 2009

VšZP predpokladá, že dopad ekonomickej a hospodárskej krízy sa prejaví v hospodárení VšZP v roku 2009 cez viaceré aspekty, najmä:

•	Zvýšenie počtu nezamestnaných poistencov, t. j. poistencov, za ktorých platí preddavky na poistné štát od apríla 2009 o 40 000 poistencov a od mesiaca júl 2009 o 60 000 poistencov. V prepočte na rok uvedené zníženie predstavuje priemerne úbytok príjmov za 40 000 poistencov. 

VšZP v čase zostavovania rozpočtu na rok 2009 kalkulovala s príjmami za ekonomicky aktívnych poistencov - EAP (bez ročného zúčtovania poistného) vo výške 1 125 399 tis. Eur (33 903 770 tis. Sk), čo predstavuje na 1 EAP mesačne čiastku 76,50 Eur (2 305 Sk), s príjmami za poistencov štátu vo výške 654 862 tis. Eur (19 728 373 tis. Sk), čo predstavuje na 1 poistenca štátu mesačne čiastku 32,80 Eur (988 Sk), t. j. o 43,70 Eur (1 316 Sk) menej, ako je čiastka na 1 EAP.
Ak by dopad nezamestnanosti na počet poistencov VšZP predstavovalo zníženie priemerne o 40 000 poistencov VšZP očakáva celkový výpadok príjmov za rok 2009 v objeme cca 20 976 tis. Eur (631 923 tis. Sk). 

Pri uvedenej kalkulácii VšZP predpokladá, že štát bude uhrádzať preddavky na poistné za všetkých poistencov štátu v ich skutočne dosiahnutom počte, a nielen do výšky zdrojov pôvodne rozpočtovaných na platbu štátu preddavkov na poistné na rok 2009, uvažované v pôvodne schválenom rozpočte.
Ak štát bude v roku 2009 uhrádzať poistné len na pôvodne schválený počet poistencov štátu, pre VšZP by to znamenalo ďalší výpadok príjmov o 15 220 tis. Eur (458 518 tis. Sk). Vzhľadom na to, že zúčtovanie bude realizované v roku 2010, má tento fakt vplyv na finančnú situáciu roku 2009. 

•	Zníženie príjmov za EAP z titulu zníženia percenta rastu priemernej nominálnej mesačnej mzdy, zhoršenie finančnej disciplíny platiteľov poistného pri odvádzaní preddavkov na poistné.
VšZP v pôvodnom obchodno-finančnom pláne na rok 2009 kalkulovala s percentuálnym nárastom priemernej nominálnej mesačnej mzdy vo výške 108,10 %, pričom vychádzala z makroekonomických prognóz Inštitútu finančnej politiky vydaných Ministerstvom financií SR z októbra 2008. Na základe očakávaných prognóz dopadov ekonomickej a hospodárskej krízy Inštitút finančnej politiky upravil makroekonomické prognózy, ktoré Ministerstvo financií SR zverejnilo v mesiaci jún 2009. Pôvodný nárast priemernej nominálnej mesačnej mzdy vo výške 108,10 % (VšZP kalkulovala so 106,03 %) bol upravený na 102,50 %, čo VšZP premietla do zníženia príjmov za ekonomicky aktívnych poistencov.
Ak by sa naplnili očakávania o poklese odvodov poistného, pre VšZP by to znamenalo ďalší výpadok príjmov, s ktorými VšZP nepočítala vo svojom schválenom rozpočte na rok 2009 o sumu 49 328 tis. Eur (1 486 055 tis. Sk).

•	Dopad na prerozdeľovanie poistného 

Obe vyššie uvedené skutočnosti nepriaznivo ovplyvnia aj príjmy z titulu prerozdeľovania poistného. VšZP kalkuluje výpadok týchto príjmov vo výške  34 845 tis. Eur (1 049 741 tis. Sk).

•	Ostatné príjmy 
VšZP v roku 2009 uvažuje s bankovými „úložkami“ v nižšom rozsahu ako v roku 2008, preto očakáva zníženie úrokov z termínovaných vkladov o 96 tis. Eur (2 892 tis. Sk) a  oproti pôvodnému rozpočtu príjmov na rok 2009 uvažuje so znížením príjmov od poistencov za výpis z osobného účtu o sumu 17 tis. Eur (512 tis. Sk), t. j. celkové zníženie ostatných príjmov o 112 tis. Eur (3 374 tis. Sk).

•	Zvýšenie nákladov na zdravotnú starostlivosť z titulu nárastu nezamestnanosti

Je reálny predpoklad, že nárast počtu nezamestnaných bude mať priamy dopad na zvýšenie pôvodne rozpočtovaných nákladov na zdravotnú starostlivosť. VšZP očakáva, že sa výrazne zvýšia náklady najmä v segmentoch špecializovaná ambulantná starostlivosť a ústavná zdravotná starostlivosť, a aj v s tým súvisiacich segmentoch spoločné vyšetrovacie a liečebné zložky a lieky. V takomto stresovom zaťažení bude pravdepodobne zaznamenaná podstatne vyššia chorobnosť, čo bude mať za následok opäť vyššie náklady na zdravotnú starostlivosť týchto poistencov. Finančné dopady tejto skutočnosti sú veľmi ťažko predvídateľné.

Záver:

VšZP očakáva, že dopad ekonomickej a hospodárskej krízy v hospodárení VšZP v roku 2009 bude znamenať výpadok príjmov oproti príjmom v schválenom rozpočte na rok 2009 v celkovom objeme cca 105 261 tis. Eur, t. j. o 3 171 093 tis. Sk  a zároveň bude znamenať zvýšenie výdavkov na zdravotnú starostlivosť z dôvodu zvýšenej nezamestnanosti a chorobnosti týchto poistencov.

Kalkulácia dopadu ekonomickej a hospodárskej krízy na hospodárenie VšZP v roku 2009 vychádza z vyššie uvedených očakávaných predpokladov.  Výrazným spôsobom však bude závisieť od skutočného makroekonomického vývoja v celej Slovenskej republike.

Je predpoklad, že tento výpadok príjmov bude čiastočne vykompenzovaný predpokladanými úsporami z titulu referencovania cien liekov v roku 2009 vo výške 40,1 mil. Eur.  

Plán opatrení manažmentu na zmiernenie dopadu krízy na VšZP

Predstavenstvo Všeobecnej zdravotnej poisťovne, a. s. dňa 18. 3. 2009 prijalo opatrenia na zmiernenie dopadu krízy na jej hospodárenie v roku 2009 v nasledujúcich oblastiach:

prevádzka
výber poistného 
nákup zdravotnej starostlivosti 

•	oblasť prevádzky

Opatrenia smerujúce k zníženiu nákladov v oblasti prevádzky možno rozdeliť na niekoľko oblastí - oblasť osobných nákladov, nákladov na IT a ostatných prevádzkových nákladov.   

Celková úspora je plánovaná v objeme  5 040 571 Eur (151 852 242 Sk), čo predstavuje pokles 7,93 % v porovnaní s výdavkami pôvodne rozpočtovanými pre rok 2009. 
Redukcia výdavkov sa dotkne v najväčšej miere oblasti osobných nákladov a odvodov, ako aj kapitálových výdavkov. 

•	oblasť výberu poistného 

Opatrenia na zníženie vplyvu dopadov finančnej a hospodárskej krízy sú realizované aj v oblasti výberu poistného za ekonomicky aktívnych poistencov. Sústredená pozornosť je smerovaná najmä do oblasti aktuálne vznikajúcich nedoplatkov.  

•	oblasť nákupu zdravotnej starostlivosti 

V oblasti nákupu zdravotnej starostlivosti sa objednávka sústreďuje najmä na zabezpečenie plnej úhrady neodkladnej zdravotnej starostlivosti. Znížené príjmy poisťovne sú kompenzované reguláciou objednávky odkladnej zdravotnej starostlivosti. Podarilo sa dosiahnuť zníženie nákladov v oblasti spoločných liečebných a vyšetrovacích zložiek o 5 % a dialýz o 4 %.
Zároveň sa stabilizovala objednávka vo všetkých ostatných segmentoch poskytovania zdravotnej starostlivosti tak, aby čo najviac odrážala reálnu štruktúru dopytu poistencov a zároveň rešpektovala limitované finančné zdroje poisťovne. 

Návrh ďalšieho postupu

Hospodárska kríza má výrazný vplyv na finančnú situáciu VšZP nielen v roku 2009, ale bude ho mať aj v nasledujúcich rokoch. Kríza sa vo VšZP výrazným spôsobom prejavuje v poklese výberu od ekonomicky aktívnych poistencov, rastom nákladov na financovanie zdravotnej starostlivosti, ako aj zmenou štruktúry poistného kmeňa v prospech poistencov štátu. 
Do konca roku 2009 sa vplyv krízy prejaví v znížení príjmov poisťovne odhadom o  -105,26 mil. Eur. Situácia si preto vyžaduje adekvátnu reakciu, ktorou je posilnenie finančnej stability poisťovne. Cieľom je udržať úroveň poskytovania zdravotnej starostlivosti na nezmenenej úrovni. Tento výpadok bude čiastočne kompenzovaný z titulu referencovania cien liekov v odhadovanej výške 40,1 mil. Eur. Na druhej strane je treba konštatovať, že tento prístup nezohľadňuje predpokladaný nárast dopytu po zdravotnej starostlivosti, ktorý je však v tejto chvíli veľmi ťažko kvantifikovateľný. 

Predstavenstvo VšZP pristúpilo k realizácii krokov definovaných v akčnom pláne s cieľom zmierniť dopady finančnej krízy na situáciu poisťovne. Tieto kroky sú z hľadiska veľkosti úspor predovšetkým podporným prvkom s cieľom využívať vnútorné rezervy poisťovne na zmiernenie vplyvu krízy. Financovanie zdravotnej starostlivosti v podmienkach VšZP má okrem iného aj silný sociálny rozmer, pričom táto poisťovňa môže byť definovaná ako garant pri zachovávaní hodnôt, ako je napríklad rovnosť v prístupe k zdravotnej starostlivosti. Nie je preto možné v úvahách o znižovaní výdavkov aplikovať jednoduchý administratívny model plošného znižovania cien. VšZP má najnákladnejší poistný kmeň zo všetkých zdravotných poisťovní v SR, pričom súčasný model prerozdeľovania vybratého poistného nekompenzuje v plnej miere nákladovosť kmeňa. Jedným z riešení je rozšírenie parametrov prerozdeľovacieho mechanizmu o nákladných chronických pacientov, reprezentovaných vybranými liekovými skupinami (PCG model). VšZP sa najväčšou mierou podieľa na finančne nákladnej zdravotnej starostlivosti (onkologické ochorenia, hemofília, má najväčší podiel na financovaní spotreby najdrahších liekov a pod.)

Z vyššie uvedených dôvodov minister zdravotníctva ako akcionár VšZP žiada o podporu vo forme zvýšenia základného imania VšZP vo výške 65,1 mil. Eur. Zvýšenie základného imania zabezpečí významnou mierou elimináciu dopadov finančnej krízy, ako aj zachovanie financovania zdravotnej starostlivosti na súčasnej úrovni. Zároveň by bola poisťovňa schopná čeliť tlaku na rast miery zadlženia pri rastúcom dopyte po zdravotnej starostlivosti.